Nuwe Wyn - Ons is ambassadeurs van die Koninkryk van die hemel en sy waardes hier op aarde
Luister hoe sê God dit self deur Sy Gees in Sy Woord vir ons daar in 2 Kor. 5: 18-6:2 (en ek haal 'n slag uit die Engels dit aan):
For he says, "In a favorable time I listened to you, and in a day of salvation I have helped you." Behold, now is the favorable time; behold, now is the day of salvation."
Ja, soos wat elke nasie ambassadeurs aanstel en uitplaas oral op aarde om daardie nasie en sy kultuur en waardes te verteenwoordig in daardie land met al sy kultuurgroepe, so het die nuwe Koning van die aarde, Koning Jesus, Sy mense, Sy koningskinders, bonatuurlik toegerus en uitgeplaas op aarde om die Koninkryk van die hemel, met sy realiteite, kultuur en waardes oral op aarde te verteenwoordig, maar dit ook daar te bedien aan almal wat oop en ontvanklik is daarvoor.
Deur ons kommunikeer God hierdie bevrydende, goeie nuus van die Koninkryk van die hemel wat in Christus Jesus aarde toe gekom het.
Omdat dit so 'n lewensbelangrike en verantwoordelike roeping en taak is, moet ons miskien net weer mekaar herinner aan die volgende:
'n Ambassadeur is 'n politieke amptenaar wie se lewenstaak en roeping dit is om sy of haar tuis-regering daar in die vreemde voor konings en ander nasies, te gaan verteenwoordig.
Daarom maak jou persoonlike mening of opinie, of persoonlike belange of regte nie saak nie en is dit nooit op die tafel daar waar jy ambassadeur is nie.
Soos God deur Sy Gees in 2 Kor. 5:20 sê, jy is Christus (en dus Sy Koninkryk) se ambassadeur!
As jy praat of iets sê, is dit jou verantwoordelikheid om jou hart en gees so naby Sy mond te hê dat dit letterlik 'n geval is as jy jou mond oopmaak en praat, asof Hyself daar is (en Hy is daar!), sodat Hy deur jou kan praat!
Laat ek 'n paar van die verantwoordelikhede en kwaliteite van 'n ambassadeur van die Koninkryk van die hemel hier probeer opnoem:
Jy is aangestel deur die Koning, en nie verkies tot jou posisie nie.
Jy verteenwoordig hier die Koninkryk, al sy realiteite, waardes, kultuur, boodskap, belange.
Jy het toegang tot al die rykdom en bronne van die Koninkryk waar jy in die Naam van die Koning optree.
Daarom hoef jy nie bekommerd te wees oor dinge wat jy daar in die vreemde mag nodig kry nie, want solank jou fokus primêr daar sal wees om ambassadeur van die Koninkryk daar te wees en om in die Naam van die Koning 24/7 daar op te tree, maak die Koning dit Sy verantwoordelikheid om na jou en jou geliefdes daar om te sien.
Hy sal self sorg vir alles wat julle daar mag nodig kry! En as daar iets is wat jy moet doen in die verband, gaan Hy dit ook vir jou sê!
More in this category: « Elke gelowige volgeling het 'n rol en 'n bediening as deel van God se Ekklesia Die koms van die Koninkryk is 'n dinamiese, daaglikse gebeure en beweging wat plaasvind »